text: Ariadna Oltra substituirà Raquel Sans al TN Vespre
  Barcelona (ACN).- La periodista del 3/24 Ariadna Oltra presentarà a partir de dilluns el TN Vespre en substitució de Raquel Sans, que pròximament serà mare, segons ha informat TV3 en un comunicat. Oltra farà parella amb Ramon Pellicer, que és editor de l'informatiu. Fins ara, Oltra ha estat presentant les rodes informatives del 3/24 i en els últims tres estius va presentar les temporades d'estiu d''Els Matins', substituint Josep Cuní. A més, també ha treballat en alguns especials, com la manifestació del passat 10 de juliol contra la sentència de l'Estatut, programes amb motiu de la visita del Papa i més recentment la presa de possessió del president de la Generalitat, Artur Mas.